ผู้ตัดสินจีนรับสินบนล็อกผลการแข่งขัน
หลังจากทางการจีนออกมากวาดล้างขบวนการล้มบอลซึ่งเป็นต้นเหตุของปัญหาในการพัฒนาวงการฟุตบอลจีนอย่างจริงจัง จนมีการดำเนินคดีกับเจ้าหน้าที่บริหารของสมาคมฟุตบอล รวมไปถึงผู้ตัดสิน ทำให้ล่าสุดหลู จุน ผู้ตัดสินฟุตบอลชื่อดังของจีน ซึ่งเคยเข้าร่วมการตัดสินฟุตบอลโลก และฟุตบอลโอลิมปิกออกมาเปิดเผยกับสื่อมวลชนจีนว่า ได้รับสินบนจากการตัดสินเกมฟุตบอลลีกของจีนถึง 7 นัดในช่วงระหว่างปี 1999-2003 โดยเงินที่ได้รับมาจากจาง เจียงเคียง หัวหน้าผู้ตัดสินของศึกฟุตบอลไชน่า ซุปเปอร์ลีก ลีกสูงสุดของจีน ซึ่งเงินดังกล่าวใส่มาในกระเป๋าที่มีตราสัญลักษณ์ของสมาคมฟุตบอลจีนขณะที่จาง เจียงเคียง ซึ่งถูกตั้งข้อกล่าวหาล้มบอลได้ถูกดำเนินคดียอมรับว่าได้รับการติดต่อจากเจ้าหน้าที่สโมสรเซี่ยงไฮ้ เสิ่นหัวให้ช่วยล็อกผลการแข่งขัน ซึ่งหลังจากนั้นได้ติดต่อกับหลู จุน เพื่อให้ดำเนินการในเรื่องนี้นอกจากนี้ หยาง ยี่หมิน อดีตรองนายกสมาคมฟุตบอลจีนก็เป็นอีกผู้หนึ่งที่ถูกดำเนินคดีในข้อหามีส่วนร่วมต่อขบวนการล้มบอลร่วมไปกับอดีตเจ้าหน้าที่สมาคมฟุตบอล และผู้ตัดสินอีกกว่า 20 คน ซึ่งการไต่สวนคดีจะมีขึ้นในช่วงปลายสัปดาห์นี้
 หลู จุน ผู้ตัดสินฟุตบอลชื่อดังของจีนออกมายอมรับว่ารับสินบนในการตัดสินเกมฟุตบอลลีกของจีนถึง 7 นัดในช่วงระหว่างปี 1999-2003
จีน,ผู้ตัดสิน,ฟุตบอล,รับสินบน